

**Poziv za dodjelu sredstava**

**Proizvodnja električne energije iz fotonaponske elektrane za javne isporučitelje vodnih usluga i davatelje javne usluge sakupljanja komunalnog otpada**

***Referentni broj: MF-2025-1-1***

**Prilog 3. Minimalni sadržaj garancije za predujam**

# PRILOG 3. MINIMALNI SADRŽAJ GARANCIJE ZA PREDUJAM

**Uvjet za isplatu predujma je dostava pravovaljane bankovne garancije Fondu za zaštitu okoliša i energetsku učinkovitost.**

# Kako bi garancija bila pravovaljana i sukladno tome odobrena od strane Fonda za zaštitu okoliša i energetsku učinkovitost, mora zadovoljiti navedeni minimalni sadržaj:

1. Osnovni podaci o banci, nalogodavcu (korisnik bespovratnih sredstava), jasna definicija korisnika garancije (Fond za zaštitu okoliša i energetsku učinkovitost)
2. Predmet i opseg garancije, odnosno poslovna i pravna osnova garantirane obveze - referenca na Ugovor o dodjeli sredstava i njegovu odredbu o obavezi dostave garancije
3. Iznos i valuta garancije - garantirani iznos na garanciji mora biti izražen u nacionalnoj valuti
4. Isplata po garanciji - obveza banke da na prvi pisani poziv, bezuvjetno i bez prigovora u roku naznačenom u pisanom pozivu isplati iznos sredstava koji ne može prijeći naznačeni maksimalni iznos sredstava
5. Nastup garantnog slučaja i poziv na plaćanje po garanciji - korisnik garancije dostavlja poziv na plaćanje banci u kojem konstatira da nalogodavac po garanciji nije izvršio svoje obveze
6. Stupanje garancije na snagu - danom uplate predujma na račun nalogodavca naveden u Ugovoru o dodjeli sredstava
7. Rok važenja garancije - ne kraće od 240 dana 1 od datuma završetka razdoblja provedbe Projekta2
8. Odredba o neprenosivosti garancije - garancija nije prenosiva
9. Odredba koja određuje da izmjene i dopune Ugovora o dodjeli sredstava ne oslobađaju banku od plaćanja po garanciji
10. Mjerodavno pravo - hrvatsko / odredba o nadležnosti redovnih sudova
11. Odredba o dostavljanju poziva za plaćanje

# Garancija mora biti izdana od banke koja ima poslovni nastan u državi članici Europske unije, te mora biti izdana na hrvatskom jeziku i latiničnom pismu, na memorandumu banke. Važeća je uz potpis ovlaštene osobe.

**Bankovna garancija mora glasiti na Fond za zaštitu okoliša i energetsku učinkovitost u skladu s Minimalnim sadržajem garancije za predujam.**

# Garancija se ne smije perforirati niti savijati, jer time postaje nevažeća.

1 U slučaju produljenja razdoblja provedbe projekta, ukoliko predujam nije opravdan, Korisnik je dužan nadležnom tijelu dostaviti dodatak garanciji s istim uvjetima trajnosti garancije, odnosno 240 dana od datuma završetka razdoblja provedbe projekta.

2 U slučaju da predujam nije opravdan u razdoblju važenja garancije, Korisnik je dužan nadležnom tijelu dostaviti dodatak garanciji.